Α4-0305/95

Ψήφισμα επί του σχεδίου γενικού προϋπολογισμού της Ευρωπαϊκής Ένωσης για το οικονομικό έτος 1996 - Τμήμα ΙΙΙ - Επιτροπή - όπως τροποποιήθηκε από το Συμβούλιο

Το Ευρωπαϊκό Κοινοβούλιο,

- έχοντας υπόψη το σχέδιο προϋπολογισμού για το 1996, όπως υποβλήθηκε μετά την εκ μέρους του Συμβουλίου δεύτερη ανάγνωση της 17ης Νοεμβρίου 1995, στην εκδοχή του που συνοδεύεται από τροπολογίες και προτεινόμενες τροποποιήσεις (C4-0500/95),

- έχοντας υπόψη το ψήφισμά του της 5ης Απριλίου 1995 σχετικά με κατευθυντήριες γραμμές για τον προϋπολογισμό 1996 - Τμήμα ΙΙΙ - Επιτροπή ((ΕΕ C 109, 01.05.1995, σελ. 46)),

- έχοντας υπόψη τις αποφάσεις του στο πλαίσιο της πρώτης ανάγνωσης και το ψήφισμά του που εγκρίθηκε στις 26 Οκτωβρίου 1995 για το σχέδιο γενικού προϋπολογισμού της Ευρωπαϊκής Ένωσης για το 1996 - Τμήμα ΙΙΙ - Επιτροπή ((Μέρος ΙΙ, σημείο 8α) των ΣΠ της ημερομηνίας αυτής και παράρτημα.)),

- έχοντας υπόψη την έκθεση της Επιτροπής Προϋπολογισμών (Α4-0305/95),

Α. επισημαίνοντας ότι το σχέδιο προϋπολογισμού του Συμβουλίου της 17ης Νοεμβρίου 1995 καταρτίστηκε με ανώτατο όριο 1,189% του ΑΕΠ, ενώ το πραγματικό ανώτατο όριο των ιδίων πόρων είναι 1,20% του ΑΕΠ,

Β. επισημαίνοντας ότι η απόφαση για αύξηση του ανώτατου ορίου των ιδίων πόρων, που ελήφθη κατά την Ευρωπαϊκή Διάσκεψη Κορυφής του Εδιμβούργου και που ορίζει για το 1996 ανώτατο όριο ίσο προς 1,22% του ΑΕΠ, δεν έχει τεθεί ακόμη σε ισχύ και εκφράζει τη λύπη του διότι η εν λόγω απόφαση δεν έχει ακόμη επικυρωθεί από ένα κράτος μέλος,

Γ. επισημαίνοντας ότι το Συμβούλιο απέρριψε 177 τροπολογίες του Κοινοβουλίου χωρίς εξειδικευμένη αιτιολόγηση, ενέκρινε 143 και τροποποίησε 65 κατά την εκ μέρους του πρώτη ανάγνωση,

1. χαιρετίζει τις εποικοδομητικές και εντατικές συζητήσεις κατά τη συνεδρίαση συνδιαλλαγής της 17ης Νοεμβρίου 1995 και συγχαίρει την Προεδρία του Συμβουλίου για τις ουσιαστικές προσπάθειες που κατέβαλε προκειμένου να υπάρξει ευρεία πολιτική ανταλλαγή απόψεων, ιδίως όσον αφορά τις συμφωνίες αλιείας, το πρόγραμμα MEDA και τους οργανισμούς[semigr ]

2. διαπιστώνει με ικανοποίηση ότι το Συμβούλιο, στο πλαίσιο της δεύτερης ανάγνωσης, εγκατέλειψε την πρακτική των καθαρά τεχνικών αναγνώσεων, η οποία το είχε χαρακτηρίσει έως την πρώτη ανάγνωση του παρόντος σχεδίου προϋπολογισμού, προχωρώντας έτσι στην κατεύθυνση του αιτήματος που εκφράστηκε με το προαναφερθέν ψήφισμα της 5ης Απριλίου 1995[semigr ]

3. εκφράζει ωστόσο τη λύπη του για το γεγονός ότι το Συμβούλιο, χωρίς να προβεί σε εξειδικευμένη αιτιολόγηση ανά τροπολογία, εξέφρασε κατά αυθαίρετο τρόπο την αντίθεσή του για περισσότερες από το ένα τρίτο των τροπολογιών του Κοινοβουλίου, με βασικό επιχείρημα την ανάγκη να διατηρηθούν ελεύθερα περιθώρια μέσα στα όρια των διαφόρων υποδιαιρέσεων των δημοσιονομικών προοπτικών, χωρίς αναφορά στις πραγματικές ανάγκες της Ένωσης[semigr ]

4. σημειώνει ότι ο προϋπολογισμός 1996 εμφανίζει αύξηση 8,4% έναντι του προϋπολογισμού 1995, αλλά εφιστά την προσοχή στο γεγονός ότι η αύξηση αυτή οφείλεται κυρίως στην αύξηση των υποδιαιρέσεων 1 και 2 (10,6% η καθεμιά), ενώ οι υποδιαιρέσεις 3 (5,4%), 4 (7,8%) και 5 (3,3%) εμφανίζουν αύξηση κατώτερη του μέσου όρου[semigr ]

5. επισημαίνει ότι το Συμβούλιο όχι μόνο δεν άφησε διαθέσιμο περιθώριο μέσα στο ανώτατο όριο της υποδιαίρεσης 1 - ΕΓΤΠΕ -, αλλά αποφάσισε σημαντικές αυξήσεις ορισμένων κονδυλίων σε άλλες υποδιαιρέσεις για χρηματοδοτικές ανάγκες που δεν είχαν προβλεφθεί στο αρχικό προσχέδιο προϋπολογισμού, ιδίως για την πρόσθετη χρηματοδότηση του προγράμματος ΜΕDΑ, η οποία αποφασίστηκε από το Ευρωπαϊκό Συμβούλιο των Καννών χωρίς διαβούλευση με το άλλο σκέλος της Αρμόδιας επί του Προϋποπολογισμού Αρχής[semigr ]

6. θεωρεί ότι συνέβαλε στη βελτίωση της δημοσιονομικής συνεργασίας, όπως ορίστηκε από κοινού στο πλαίσιο της διοργανικής συμφωνίας της 29ης Οκτωβρίου 1993 με τη διαθεσιμότητα των δύο κλάδων της Αρμόδιας επί του Προϋπολογισμού Αρχής να βρουν συμβιβαστικές λύσεις στα επίμαχα σημεία[semigr ]

7. υπενθυμίζει τον ετήσιο χαρακτήρα του προϋπολογισμού της Ένωσης και ότι κάθε ποσό που αναφέρεται για πολυετή προγράμματα, τόσο σε δημοσιονομικά δελτία όσο και σε νομοθετικές πράξεις που εγκρίθηκαν με διαδικασίες διαφορετικές εκείνων του άρθρου 189Β της Συνθήκης, έχουν απλώς ενδεικτική αξία και δεν δημιουργούν καμία υποχρέωση για την Αρμόδια επί του Προϋπολογισμού Αρχή, όπως διευκρινίζεται στην κοινή δήλωση της 6ης Μαρτίου 1995 ((ΕΕ C 293 της 8.11.95, σ.4))[semigr ] υπενθυμίζει ότι η Αρμόδια επί του Προϋπολογισμού Αρχή οφείλει να καταρτίζει τον ετήσιο προϋπολογισμό της Ένωσης σε συνάρτηση με τη διαθεσιμότητα των πόρων, τις πολιτικές προτεραιότητες, την αποτελεσματικότητα των δράσεων και τη διαχείρισή τους[semigr ] η Επιτροπή, στο τέλος κάθε οικονομικού έτους, οφείλει να προσαρμόζει τα δημοσιονομικά δελτία σε συνάρτηση με την ψήφο της Αρμόδιας επί του Προϋπολογισμού Αρχής[semigr ]

8. φρονεί ότι, για να επιτευχθεί ακόμη μεγαλύτερη δημοσιονομική διαφάνεια, η Επιτροπή πρέπει να διευκρινίζει στα έγγραφα εργασίας της που συνοδεύουν το προσχέδιο προϋπολογισμού, σε κάθε θέση, το ποσό και το ποσοστό για τις δαπάνες διεξαγωγής μελετών, συνεδριάσεις εμπειρογνωμόνων, διοργάνωση διασκέψεων και συνεδρίων, ενημέρωση και δημοσιεύσεις[semigr ]

9. υπενθυμίζει τη δέσμευση που περιλαμβάνεται στη Διοργανική Συμφωνία της 29ης Οκτωβρίου 1993 για επανεξέταση των υποχρεωτικών και μη υποχρεωτικών δαπανών και υπογραμμίζει σχετικά μ' αυτό τη θέση του για την κατάργηση της διάκρισης μεταξύ υποχρεωτικών και μη υποχρεωτικών δαπανών, όπως αυτή διατυπώθηκε στο ψήφισμά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Διάσκεψης του 1996 ((ΕΕ C 151 της 19.6.95, σ. 56)) - Υλοποίηση και ανέλιξη της Ένωσης και κυρίως στην παράγραφο 34 vii[semigr ]

10. συμμερίζεται την ανησυχία του Συμβουλίου και της Επιτροπής για τη σοβαρότητα της ανεργίας που πλήττει σήμερα την Ευρωπαϊκή Ένωση και τα κράτη μέλη της[semigr ] φρονεί ότι ο προϋπολογισμός της Ένωσης προσφέρει ανεπαρκείς δυνατότητες για να αντιμετωπιστεί η κατάσταση αυτή αλλά αποτελεί βεβαίως ένα πρώτο βήμα προς τη σωστή κατεύθυνση[semigr ] ζητεί όπως, κατά την εκπόνηση του σχεδίου προϋπολογισμού του 1997, υποστηριχθεί η κατεύθυνση αυτή[semigr ]

11. καλεί την Επιτροπή να δώσει ιδιαίτερη προσοχή στην τήρηση των παρατηρήσεων που περιλαμβάνονται στον προϋπολογισμό, διευκολύνοντας με τον τρόπο αυτό την καλή εκτέλεση του προϋπολογισμού[semigr ]

Ταξινόμηση των δαπανών

12. σημειώνει την απόφαση του Δικαστηρίου των ΕΚ στην υπόθεση C41/95[semigr ] εκφράζει την ικανοποίησή του που επιβεβαιώνεται η αρχή σύμφωνα με την οποία το πρόβλημα της ταξινόμησης, όπως και όλα τα προβλήματα που συνδέονται με τον προϋπολογισμό, πρέπει να επιλυθεί μέσω συμφωνίας μεταξύ των οργάνων[semigr ]

13. υπενθυμίζει ότι η συμφωνία μεταξύ των οργάνων δεν μπορεί να επιτευχθεί παρά μόνο με πνεύμα σύμπραξης και αμοιβαίου σεβασμού[semigr ] καλεί το Συμβούλιο να δεσμευθεί από τώρα ότι θα αρχίσει έναν διάλογο εις βάθος σχετικά με την ταξινόμηση των κονδυλίων, ο οποίος θα οδηγήσει σε επανεξέταση του καταλόγου που έχει προσαρτηθεί στην κοινή δήλωση του 1982, με σεβασμό της Διοργανικής Συμφωνίας της 29ης Οκτωβρίου 1993[semigr ]

Γεωργική πολιτική

14. εκφράζει την ικανοποίησή του για το γεγονός ότι το Συμβούλιο τήρησε τη συμφωνία που συνήφθη στο πλαίσιο της διαδικασίας ad hoc της 24ης Ιουλίου 1995[semigr ]

Διαρθρωτικές δράσεις

15. χαιρετίζει την απόφαση του Συμβουλίου να ασπασθεί το πνεύμα ενός «περισσότερο πράσινου» προϋπολογισμού[semigr ] είναι της γνώμης ότι μόνο με την εφαρμογή εσωτερικών κανόνων, υπό μορφή κώδικα συμπεριφοράς για τις υπηρεσίες της Επιτροπής, θα μπορέσει να καταβληθεί σοβαρή προσπάθεια προκειμένου να εξασφαλισθεί ότι τα προγράμματα και έργα στο πλαίσιο των διαρθρωτικών ταμείων και του Ταμείου Συνοχής δεν θα είναι επιβλαβή για το περιβάλλον τις περιοχές στις οποίες αφορούν[semigr ]

16. χαιρετίζει την έγκαιρη παρουσίαση, εκ μέρους της Επιτροπής, μιας νέας προσεγγίσεως όσον αφορά «την πολιτική Συνοχής και το περιβάλλον» μετά το προαναφερθέν ψήφισμά του της 26ης Οκτωβρίου 1995[semigr ] χαιρετίζει παράλληλα την επιστολή συνεννόησης, η οποία αποτελεί σοβαρή προσπάθεια για την ενίσχυση της περιβαλλοντικής διάστασης στην εκτέλεση του προϋπολογισμού[semigr ]

Εσωτερικές πολιτικές

17. επιδοκιμάζει τη δρομολόγηση πολύπλευρων εκστρατειών πληροφόρησης στο πλαίσιο του «PRINCE: PRogramme for the INformation of the Citizens of Europe», σε βάση σύμπραξης μεταξύ των οργάνων, προκειμένου οι πολίτες της Ένωσης να εξοικειωθούν περισσότερο με την Κοινότητα και να αποκτήσουν πληρέστερη κατανόηση των δράσεων που ήδη εφαρμόζονται στην ενιαία αγορά καθώς και των νέων προκλήσεων που θα αντιμετωπίσει η Ένωση κατά τα προσεχή έτη[semigr ] επιδοκιμάζει το γεγονός ότι οι πιστώσεις που ενεγράφησαν στο εν λόγω άρθρο προορίζονται για τη χρηματοδότηση μέτρων ενημέρωσης που συνδέονται με συγκεκριμένες πολιτικές, όπως το πρόγραμμα «Ο πολίτης πρώτα» και το ενιαίο νόμισμα, και αποσκοπούν στην προετοιμασία της Διακυβερνητικής Διάσκεψης προς όφελος των πολιτών της Ένωσης[semigr ]

18. εκφράζει την ικανοποίησή του:

α) για το γεγονός ότι το Συμβούλιο δέχτηκε το ποσό της τροπολογίας για την απασχόληση και την ανάπτυξη στην Ευρώπη, και εκφράζει την πεποίθηση ότι η ανανέωση της εν λόγω δράσης θα επιβεβαιώσει τον θετικό αντίκτυπο της πρώτης φάσης της δράσης αυτής που δρομολογήθηκε με πρωτοβουλία του Κοινοβουλίου το 1994[semigr ]

β) για τη δημιουργία μιας εθελοντικής υπηρεσίες ευρωπαίων πολιτών, που αναμένεται να επιτρέψει στους νέους να αποκτήσουν μια επιμορφωτική πείρα μέσω της ενεργού συμβολής τους στην ευρωπαϊκή οικοδόμηση[semigr ] η συμβολή αυτή προβλέπεται να αναπτυχθεί καταρχάς υπό μορφή δοκιμαστικών σχεδίων βάσει του υπάρχοντος προγράμματος Νεότητα για την Ευρώπη, εν αναμονή της πρότασης της Επιτροπής για κατάλληλη νομική βάση, σύμφωνα με το άρθρο 126 της Συνθήκης[semigr ]

γ) για το γεγονός ότι η πολιτική στον τομέα της έρευνας, με την εγγραφή ποσού 3.251 εκατ. Ecu, εξακολουθεί να αντιπροσωπεύει άνω του 61% των πιστώσεων για τις εσωτερικές πολιτικές[semigr ]

19. σημειώνει την απόφαση με την οποία αυξάνονται οι πιστώσεις για το Πρόγραμμα Τηλεοπτικής Δράσης σε σχέση με την εκ μέρους του πρώτη ανάγνωση[semigr ] θεωρεί ότι το σχέδιο δράσης πρέπει να έχει ως κύριο στόχο να βοηθήσει τους μικρούς παραγωγούς του τηλεοπτικού τομέα[semigr ] καλεί την Επιτροπή να ενημερώσει το Κοινοβούλιο για την υλοποίηση της προτεραιότητας αυτής[semigr ]

20. εκφράζει τη λύπη του για το γεγονός ότι η Επιτροπή μείωσε στο ΠΣΠ άνω του 30% τις πιστώσεις για τους κόμβους αναμετάδοσης πληροφοριών και τα «σταυροδρόμια» (Β3-301)[semigr ] θεωρεί ότι αυτά θα μπορούσαν να παράσχουν τη συνδρομή τους και την εμπειρογνωσία τους στην Επιτροπή για την οργάνωση εκστρατειών πληροφόρησης[semigr ] καλεί το Ελεγκτικό Συνέδριο να καταρτίσει ειδική έκθεση για τις πτυχές κόστους/αποτελεσματικότητας που αφορούν την εφαρμογή του εν λόγω κονδυλίου[semigr ]

21. λαμβάνει υπό σημείωση τις πιστώσεις που έχουν εγγραφεί για το πρόγραμμα IDA, αλλά εκφράζει και πάλι τη λύπη του διότι η Επιτροπή δεν απέσυρε την πρόταση όταν το Συμβούλιο άλλαξε τη νομική βάση[semigr ] καλεί την Επιτροπή να ενημερώσει το Κοινοβούλιο για τις ημερομηνίες, τις ημερήσιες διατάξεις και τα πρακτικά των συνεδριάσεων της γνωμοδοτικής επιτροπής και να του αποστείλει πριν από την ημερομηνία των συνεδριάσεων της τελευταίας όλα τα έγγραφα με τα οποία θα ασχοληθεί αυτή[semigr ] είναι διατεθειμένο να εξετάσει το εν λόγω πρόγραμμα προτεραιότητας κατά το 1997, εάν η Επιτροπή συμμορφωθεί με τις απαιτήσεις ενημέρωσης του Κοινοβουλίου και εάν υπάρξουν τεκμήρια για την καλή εκτέλεση του προγράμματος[semigr ]

22. επαναλαμβάνει τη θέση που έλαβε κατά την πρώτη ανάγνωση, ότι οι ειδικευμένοι ευρωπαϊκοί οργανισμοί πρέπει να ευθυγραμμίσουν τους εσωτερικούς δημοσιονομικούς κανονισμούς τους, ιδιαίτερα όσον αφορά την απαλλαγή, και ότι οι αντίστοιχοι προϋπολογισμοί τους πρέπει να υπόκεινται σε δημοσιονομική διαφάνεια και έλεγχο, όπως οι προϋπολογισμοί όλων των θεσμικών οργάνων, επικουρικών οργάνων και οργανισμών της Ένωσης[semigr ] προτείνει τη μεταφορά πιστώσεων από το αποθεματικό μόλις η Αρμόδια επί του Προϋπολογισμού Αρχή επιληφθεί της έκθεσης που έχει ζητηθεί να υποβάλει η Επιτροπή πριν από τις 31 Ιουλίου 1996, και αφού η Επιτροπή Ελέγχου του Προϋπολογισμού και οι ειδικευμένες επιτροπές υποβάλουν εκθέσεις για την απόδοση των οργανισμών[semigr ]

23. επαναλαμβάνει τη θέση του που συμφωνήθηκε με το Συμβούλιο στις 17 Νοεμβρίου 1995 στη δήλωση σχετικά με τους οργανισμούς[semigr ] υπογραμμίζει την υποστήριξή του προς τους οργανισμούς, όσον αφορά μια επιτάχυνση της δημοσιονομικής συνεισφοράς σε επίπεδο σαφώς ανώτερο της μέσης αύξησης όλων των άλλων οργάνων[semigr ] επιβεβαιώνει εντούτοις την απόφασή του να εγκαθιδρυθεί κατάλληλος έλεγχος επί των οργανισμών και να υπάρχει λελογισμένη χρηματοδότηση και δημοσιονομική στήριξη[semigr ]

Εξωτερικές πολιτικές

24. χαιρετίζει τη συμφωνία που επιτεύχθηκε με το Συμβούλιο όσον αφορά τις συμφωνίες αλιείας[semigr ] εγκρίνει ως εκ τούτου τη δημοσιονομική απόφαση για αύξηση του κονδυλίου αυτού σε 16,5 εκατ. Ecu[semigr ]

25. ζητεί ρητώς να εγκρίνει η Επιτροπή μια νέα διαδικασία ενημέρωσης του Ευρωπαϊκού Κοινοβουλίου όσον αφορά τη διαπραγμάτευση συμφωνιών και χρηματοδοτικών πρωτοκόλλων αλιείας, και καλεί την Επιτροπή να υποβάλλει στο τέλος κάθε εξαμήνου εμπιστευτική έκθεση σχετικά με τις δημοσιονομικές επιπτώσεις των υπό εξέλιξη διαπραγματεύσεων[semigr ]

26. σημειώνει την εγγραφή πρόσθετου ποσού 200 εκατ. Ecu έναντι του ΠΣΠ για το πρόγραμμα ΜΕDΑ και εγκρίνει την απόφαση για χρηματοδότηση από ένα αρνητικό αποθεματικό για το σύνολο του προϋπολογισμού, με τήρηση πάντοτε του ανώτατου ορίου των δημοσιονομικών προοπτικών[semigr ]

27. επιθυμεί εντούτοις να υπενθυμίσει ότι η μεταφορά για την ενεργοποίηση του αρνητικού αποθεματικού βάσει του άρθρου 19 του Δημοσιονομικού Κανονισμού δεν θα ληφθεί υπόψη παρά μόνο αν:

* το ποσοστό εκτέλεσης του Τίτλου Β7-4 ανέρχεται σε 80% τουλάχιστον των εγγεγραμμένων πιστώσεων υποχρεώσεων όταν θα υποβληθεί η αίτηση μεταφοράς[semigr ]

* η μεταφορά πραγματοποιηθεί το αργότερο πριν από την πρώτη ανάγνωση του ΕΚ, προκειμένου να τηρηθούν οι προθεσμίες που καθορίστηκαν με τη διαδικασία Notenboom[semigr ]

* εγκαθιδρυθεί μια ειδική διαδικασία επαλήθευσης της εκτέλεσης, από κοινού με την Επιτροπή Ελέγχου του Προϋπολογισμού και τις ειδικευμένες επιτροπές.

28. εκφράζει ικανοποίηση για την πρωτοβουλία του να εγγράψει στον προϋπολογισμό 1996 ποσό 80 εκατ. ECU υπέρ της ανασυγκρότησης των δημοκρατιών της πρώην Γιουγκοσλαβίας, επιβεβαιώνοντας την ψήφο του στο πλαίσιο της πρώτης ανάγνωσης[semigr ] εγκρίνει συνεπώς τη δημιουργία αποθεματικού 20 εκατ. ECU που θα μπορεί να διατεθεί είτε στον Τίτλο Β7 είτε στον Τίτλο Β8, σε περίπτωση που αποφασιστεί κοινή δράση στο πλαίσιο της ΚΕΠΠΑ. Η μεταφορά προς τον Τίτλο Β8 θα εγκριθεί μόνο υπό την προϋπόθεση ότι το Συμβούλιο θα λάβει απόφαση στο πλαίσιο της ΚΕΠΠΑ και θα δεχθεί να τηρήσει τις διατάξεις της Συνθήκης και του Δημοσιονομικού Κανονισμού, όσον αφορά τις μεταφορές και την εκτέλεση των πιστώσεων[semigr ]

29. αναγνωρίζει την ανάγκη να καταβληθεί όλως ιδιαίτερη προσπάθεια για την ειρηνευτική διαδικασία στην πρώην Γιουγκοσλαβία, παράλληλα προς τις προσπάθειες που θα καταβληθούν από άλλους διεθνείς παράγοντες, αλλά είναι της γνώμης ότι η χρηματοδότηση της υποστήριξης αυτής δεν μπορεί να καθοριστεί παρά μόνο από την αρμόδια επί του προϋπολογισμού αρχή, μέσω των κανονικών διαδικασιών που προβλέπει η Συνθήκη εντός των ανωτάτων ορίων που καθορίστηκαν από την ευρωπαϊκή Διάσκεψη Κορυφής του Εδιμβούργου καθώς και από την απόφαση (94/728/ΕΟΚ - ΕΥΡΑΤΟΜ) του Συμβουλίου της 31ης Οκτωβρίου 1994[semigr ]

((ΕΕ L293 της 12.11.1994, σελ. 9 ))Διοικητικές δαπάνες

30. είναι της γνώμης ότι ο ψηφισθείς προϋπολογισμός, μολονότι ιδιαίτερα περιοριστικός όσον αφορά τις διοικητικές δαπάνες, μπορεί να εξασφαλίσει την εύρυθμη λειτουργία των οργάνων[semigr ] πιστεύει ότι μπορούν να πραγματοποιηθούν διαχειριστικές οικονομίες χάρη στη διοργανική συνεργασία, και καλεί τα όργανα να υποβάλουν σχετική έκθεση στην αρμόδια επί του προϋπολογισμού αρχή πριν από τις 30 Ιουνίου 1996[semigr ] καλεί την Επιτροπή να προβεί σε αναλυτική παρουσίαση του προϋπολογισμού της, σύμφωνα με το άρθρο 13 του Δημοσιονομικού Κανονισμού[semigr ]

31. εκφράζει την ικανοποίησή του για τον κώδικα συμπεριφοράς που ενέκρινε η Επιτροπή το Δεκέμβριο του 1995 σχετικά με τις εξωτερικές δραστηριότητες των Επιτρόπων[semigr ] εγκρίνει την απόφαση για εγγραφή όλων των πιστώσεων στο κονδύλιο[semigr ] ζητεί, ωστόσο, από τους Επιτρόπους να θέσουν στη διάθεση των αρχών δημοσιονομικού ελέγχου (Επιτροπή Ελέγχου του Προϋπολογισμού και Ελεγκτικό Συνέδριο), καθώς και στη ΓΔ ΙΧ όλες τις δηλώσεις που υποβάλλουν με βάση τον εν λόγω κώδικα συμπεριφοράς[semigr ] πιστεύει ότι τούτο θα προσφέρει τον απαιτούμενο βαθμό διαφάνειας[semigr ]

32. εκφράζει ικανοποίηση για την απόφαση ενίσχυσης του προσωπικού της Επιτροπής όσον αφορά το αντιντάμπιγκ και τη δημοσιονομική διαχείριση[semigr ] θεωρεί εντούτοις ότι οι προϋποθέσεις που είχαν τεθεί από το Κοινοβούλιο για την αποδέσμευση των πιστώσεων του αποθεματικού δεν πληρούνται[semigr ] καλεί την Επιτροπή να ενημερώσει το Κοινοβούλιο για τις προόδους που έχουν συντελεστεί στην κατεύθυνση αυτή[semigr ]

33. διαπιστώνει με ικανοποίηση ότι έχει συντελεστεί κάποια πρόοδος μετά την πρώτη ανάγνωση του σχεδίου προϋπολογισμού 1996 όσον αφορά τα Ευρωπαϊκά Σχολεία, από πλευράς βελτίωσης της εσωτερικής κατάστασης των σχολείων[semigr ] υποστηρίζει την αύξηση της χρηματοδότησης των σχολείων στο πλαίσιο του κατάλληλου κονδυλίου (Α-3273)[semigr ] σημειώνει τη δέσμευση των βελγικών αρχών να ανοίξουν το τρίτο Ευρωπαϊκό Σχολείο έως το Σεπτέμβριο του 1998[semigr ]

34. σημειώνει τις προσπάθειες του Συμβουλίου των Διευθυντών να επιτύχει συμφωνία για ένα νέο κανονισμό των σχολείων και να θεσπίσει κανόνες που θα εξασφαλίζουν όρους απασχόλησης ισότιμους και χωρίς διακρίσεις[semigr ] σημειώνει ότι τα μέχρι τούδε αποτελέσματα δεν υπήρξαν ικανοποιητικά και προτρέπει τα αρμόδια όργανα να ευθυγραμμίσουν τις πρακτικές τους στον τομέα της απασχόλησης εντός εύλογης μεταβατικής περιόδου[semigr ] μειώνει το αποθεματικό στο πλαίσιο του κονδυλίου αυτού (Α-3270) κατά 60%[semigr ] συμφωνεί να μεταφέρει το υπόλοιπο ποσό στο κονδύλιο μόλις εγκριθούν νέοι κανόνες, βάσει των αρχών που συμφωνήθηκαν ανάμεσα στο Συμβούλιο Διευθυντών και το Ευρωπαϊκό Κοινοβούλιο, κανόνες οι οποίοι θα πρέπει να τεθούν σε ισχύ έως τις 30 Ιουνίου 1997 το αργότερο[semigr ]

35. επιβεβαιώνει την απόφασή του στο πλαίσιο της πρώτης ανάγνωσης να διατηρήσει στο αποθεματικό 10% των πιστώσεων που προορίζονται για τις αντιπροσωπείες, εν αναμονή της εκπλήρωσης των ακόλουθων τριών προϋποθέσεων:

i. υποβολή έκθεσης επαναξιολόγησης των αναγκών σε ανθρώπινους πόρους, συνοδευόμενη από συγκεκριμένο σχέδιο αναδιάταξης στο πλαίσιο των υπαρχουσών προτεραιοτήτων, πριν από το τέλος Μαρτίου του 1996[semigr ]

ii. περιγραφή ατομικών «προφίλ» (υπάρχουσες εντολές) ανά αντιπροσωπεία[semigr ]

iii. όσον αφορά τις αντιπροσωπείες στις χώρες που καλύπτονται από τα προγράμματα PHARE και TACIS: αναδιατύπωση των αντίστοιχων καθηκόντων της κεντρικής έδρας, των αντιπροσωπειών και των άλλων οργανισμών (Διαχειριστικές Μονάδες των Προγραμμάτων και Σύμβουλοι) που είναι αρμόδιοι για τη σχεδίαση, τη διαχείριση και τον έλεγχο των χρηματικών πόρων βάσει των παρατηρήσεων του Ελεγκτικού Συνεδρίου[semigr ] οι ίδιες προϋποθέσεις θα πρέπει να απαιτούνται προκειμένου περί αντιπροσωπειών που βρίσκονται σε χώρες του προγράμματος MEDA[semigr ]

36. καλεί την Επιτροπή να υποβάλει, σύμφωνα με τη δέσμευση που ανέλαβε, πρόταση πριν από τις 30 Μαϊου 1996, προκειμένου να τροποποιηθούν οι ισχύουσες διατάξεις και να ορισθεί το καθεστώς του κοινοβουλευτικού βοηθού[semigr ] κρίνει επιθυμητή μια δήλωση των τριών οργάνων επί του θέματος[semigr ]

Πιστώσεις που έχουν εγγραφεί στο αποθεματικό

37. επιμένει ότι είναι σημαντική η εγγραφή πιστώσεων στο αποθεματικό ως πρόσθετο μέσο υγιούς δημοσιονομικής διαχείρισης, που επιτρέπει να εγκαθιδρυθεί στενότερος δεσμός ανάμεσα στην ευκαμψία της εκτέλεσης και την επαρκή ενημέρωση της αρμόδιας επί του προϋπολογισμού αρχής[semigr ]

38. υπενθυμίζει σχετικά το προαναφερθέν ψήφισμά του της 26ης Οκτωβρίου 1995 και επιβεβαιώνει τις αποφάσεις του για εγγραφή των πιστώσεων στο αποθεματικό και για τους όρους αποδέσμευσής τους, όπως συνοψίζονται στον πίνακα που προσαρτάται στο παρόν ψήφισμα[semigr ]

39. εκφράζει ικανοποίηση για το γεγονός ότι το Συμβούλιο, κατά τη συνεννόηση της 17ης Νοεμβρίου 1995, συγκατατέθηκε στην έναρξη διαλόγου σχετικά με τη χρησιμοποίηση του αποθεματικού για βελτίωση της δημοσιονομικής διαχείρισης, εν αναμονή έκθεσης που προβλέπεται να υποβληθεί από την Επιτροπή Προϋπολογισμών έως τις 30 Μαΐου 1996[semigr ]

Αρνητικό αποθεματικό

40. υπενθυμίζει ότι η εγγραφή αρνητικού αποθεματικού δεν πρέπει να παρακινήσει την Επιτροπή σε μη εκτέλεση του προϋπολογισμού όσον αφορά τομείς όπου οι δεσμεύσεις της Ένωσης είναι σημαντικές[semigr ]

41. είναι της γνώμης ότι η εγγραφή του αρνητικού αποθεματικού που καλύπτει το σύνολο του προϋπολογισμού διευκολύνει την τήρηση των αρχών της χρηστής διαχείρισης του προϋπολογισμού, διότι αυξάνει την πραγματική θέληση ενίσχυσης του προγράμματος MEDA, και πιστεύει ότι η εν λόγω εγγραφή είναι καθ'όλα σύμφωνη με τη Συνθήκη καθώς και με τον Δημοσιονομικό Κανονισμό[semigr ] σημειώνει ότι η εγγραφή του αρνητικού αποθεματικού δεν παραβιάζει τη διοργανική συμφωνία[semigr ]

Περιθώρια

42. επισημαίνει τα περιθώρια που παρέμειναν διαθέσιμα για έναν ενδεχόμενο διορθωτικό και συμπληρωματικό προϋπολογισμό, ύψους 13 εκατ. ECU στην υποδιαίρεση 3, ύψους 3,4 εκατ. ECU στην υποδιαίρεση 4 και ύψους 62,3 εκατ. ECU στην υποδιαίρεση 5[semigr ] εφιστά την προσοχή στο γεγονός ότι το μειωμένο περιθώριο της υποδιαίρεσης 4 οφείλεται στο πρόσθετο κόστος της συμφωνίας αλιείας μεταξύ της Ένωσης και του Μαρόκου (+25 εκατ. ECU σε σχέση με τις προβλέψεις της Επιτροπής)[semigr ]

Τελικές διατάξεις

43. ζητεί από τον Πρόεδρό του να κηρύξει εγκριθείσα την απόφαση περί του προϋπολογισμού ώστε να καταστεί ο προϋπολογισμός της Ευρωπαϊκής Ένωσης[semigr ]

44. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο και την Επιτροπή.

ΠαράρτημαΟΡΟΙ ΓΙΑ ΤΗΝ ΑΠΟΔΕΣΜΕΥΣΗ ΤΩΝ ΠΙΣΤΩΣΕΩΝ ΥΠΟΧΡΕΩΣΕΩΝ ΑΠΟ ΤΟ ΑΠΟΘΕΜΑΤΙΚΟ (B0-40)εκ. Ecu

>TABLE>